Jalkapallon maailmanmestaruuskilpailujen 2006 loppuottelu
Jalkapallon maailmanmestaruuskilpailujen 2006 loppuottelu pelattiin 9. heinäkuuta 2006 kello 20.00 paikallista aikaa (21.00 Suomen aikaa) sijaitsevalla Berliinin olympiastadionilla. Loppuottelussa kohtasivat Ranska ja Italia. Loppuottelun voitti Italia rangaistuspotkukilpailun jälkeen 5–3. Ratkaisevan rangaistuspotkun ampui Fabio Grosso. Loppuottelun jälkeen mediassa puhuttiin pitkään Zinédine Zidanen ja Marco Materazzin välisestä tapahtumasta, jonka seurauksena Zidane sai punaisen kortin. Loppuottelua seurasi maailmanlaajuisesti 715,1 miljoonaa ihmistä. Stadionilla katsojia oli 69 000.